Նինա Ձիլլի
Մարիա Կյարա Ֆրասկետտա (, ), հայտնի է նաև Նինա Ձիլլի անունով, իտալացի երգչուհի, որը ներկայացրել է Իտալիան Եվրատեսիլ 2012-ում «L'Amore È Femmina» («Կանացի սեր») երգով և զբաղեցրել 9-րդ հորիզոնականը։

Կենսագրություն 
Ծնվել է 1980 թվականի փետրվարի 2-ին Պյաչենցայում։ Մանկությունն անցկացրել է Իռլանդիայում, իսկ վերադառնալով Իտալիա, 13 տարեկանում ընդունվել է կոնսերվատորիա։ 1997 թվականին ստեղծել է սեփական` «The Jerks» փոփ-խումբը։ Կոնսերվատորիան ավարտելուց հետո տեղափոխվել է ԱՄՆ, որտեղ ապրել է երկու տարի։

2000-ական թվականների սկզբներին Նինան սկսել է աշխատել հեռուստատեսությունում` մասնակցելով TMC2 հեռուստաալիքի Roxy Bar շոուին։ Մեկ տարի անց նա առաջին անգամ հանդես է գալիս VJ-ի դերում MTV Italy-ում։ Այդ ժամանակ «The Jerks»-ն արդեն գոյություն չուներ, և 2000 թվականին Նինան նոր խումբ է ձևավորում` «Chiara e gli Scuri»։ Մեկ տարի անց լույս է տեսնում նրանց առաջին սինգլը` «Tutti al mare»-ն, և խումբն անցնում է ալբոմի ձայնագրմանը, որը, սակայն, չի թողարկվում լեյբլի հետ տարաձայնությունների պատճառով։

Ծանոթագրություններ 

Եվրատեսիլ 2012 երգի մրցույթ
21-րդ դարի երգչուհիներ
Եվրատեսիլ 2012 երգի մրցույթի մասնակիցներ